Blücher pusztító rombolásokat tervezett Párizsban, megtorlásul azokért az atrocitásokért, amelyeket Poroszországnak el kellett szenvednie a megszálló francia hadseregektől. Egyik ilyen ötlete a Mars-mező (Champ-de-Mars) közelében álló Jéna híd (pont d’Iéna) – amely a jéna-auerstedti ütközet emlékére kapta a nevét – felrobbantása lett volna. A szövetséges parancsnokok közbelépésére azonban elállt terveitől.